CELEX: C2005/082/52
Language: hu
Date: 2005-04-02 00:00:00
Title: C-90/05. sz. ügy: Az Európai Közösségek Bizottsága által a Luxemburgi Nagyhercegség ellen 2005. február 18-án benyújtott kereset

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/26
            
         Az Európai Közösségek Bizottsága által a Luxemburgi Nagyhercegség ellen 2005. február 18-án benyújtott kereset
   (C-90/05. sz. ügy)
   (2005/C 82/52)
   Az eljárás nyelve: francia
   Az Európai Közösségek Bizottsága, képviseli: Dimitris Triantafyllou, meghatalmazotti minőségben, kézbesítési cím: Luxembourg, 2005. február 18-án keresetet nyújtott be az Európai Közösségek Bíróságához a Luxemburgi Nagyhercegség ellen.
   Az Európai Közösségek Bizottsága, miután a Luxemburgi Nagyhercegség számára lehetőséget biztosított észrevételei megtételére és 2004. július 7-én indokolással ellátott véleményt bocsátott ki, valamint figyelembe vette a Luxemburgi Nagyhercegség 2004. október 13-án a Főtitkárságnál nyilvántartásba vett válaszát, keresetében azt kéri, hogy a Bíróság:
   
               1)
            
            
               állapítsa meg, hogy mivel az ország területén nem honos adóalanyok részére történő HÉA-visszatérítésekre előírt hat hónapos határidőt nem tartotta tiszteletben, a Luxemburgi Nagyhercegség nem teljesítette a 1979. december 6-i nyolcadik tanácsi HÉA-irányelv (1) (79/1072/EGK) 7. cikkének (4) bekezdése alapján fennálló kötelezettségeit,
            
         
               2)
            
            
               kötelezze az alperest a költségek viselésére.
            
         Jogalapok és fontosabb érvek
   A Luxemburgi Nagyhercegség, amellett, hogy megfelelően ültette át az irányelvet nemzeti jogrendjébe, a gyakorlatban nem tartja tiszteletben az ország területén nem honos adóalanyok részére történő HÉA-visszatérítésekre az irányelv 7. cikkének (4) bekezdésében előírt határidőt. A luxemburgi hatóságok által teljesített visszatérítések ugyanis rendszeresen jelentős késedelemmel járnak. Másfelől pedig a luxemburgi jog nem rendelkezik késedelmi kamatról, amely lehetővé tenné a késedelem miatt elszenvedett károk megtérítését.
   
      (1)  A tagállamok forgalmi adóra vonatkozó jogszabályainak összehangolásáról – a hozzáadottérték-adónak az ország területén nem honos adóalanyok részére történő visszatérítésének szabályairól szóló, 1979. december 6-i 79/1072/EGK nyolcadik tanácsi irányelv (HL L 331. 1979.12.27., 11. o.)